Manastir Gornji Brčeli
<s>Manastir Gornji Brčeli pripada Mitropoliji crnogorsko-primorskoj Srpske pravoslavne crkve.</s><s>Nalazi se u istoimenom selu, po kojem je dobio ime, duboko u zaleđu Skadarskog jezera.</s>

<s>Prošlost i izgled manastira 
Manastir je podigao Vladika Danilo početkom 18. veka, kao svoju zimsku rezidenciju.</s><s>Opasan je kamenim zidom sa glavnom kapijom na južnoj strani.</s><s>Sa njene istočne strane na zidu je podignut jednodelni zvonik na preslicu.</s>

<s>Manastirska crkva je posvećena Pokrovu Presvete Bogorodice i pored nje u sklopu manastira se nalaze još četiri zgrade-konaka.</s><s>Crkva je podignuta kao jednobrodna građevina bez zvonika, zidana od kamenih kvadera u naizmeničnim redovima sive i bele boje.</s><s>Ikonostas u crkvi je iz 1928. godine, rad Petra Čolovića.</s>

<s>Zgrada starog konaka predstavlja tipičnu crmničku kuću sa karakterističnim lukovima i terasom.</s>

<s>Pri manastiru je 1863. godine osnovana škola, koja je kasnije preseljena u obližnji manastir Donji Brčeli.</s>

<s>Danas je manastir ženski, u kojem se monahinje bave ikonopisom, vezom i različitim drugim radovima.</s>

<s>Vidi još 
 Spisak manastira Srpske pravoslavne crkve</s>

<s>Izvori</s>

<s>Spoljašnje veze 
 Nacionalni parkovi/Manastir Gornji Brčeli 
 SPC/Manastir Gornji Brčeli</s>

<s>Gornji Brčeli
Gornji Brčeli
Opština Bar</s>

